Ο Λιούις Θόρντον Πάουελ ("Lewis Thornton Powell", 22 Απριλίου 1844 - 7 Ιουλίου 1865), επίσης γνωστός ως Lewis Payne και Lewis Paine, ήταν Αμερικανός στρατιώτης της Συνομοσπονδίας που προσπάθησε να δολοφονήσει τον Αμερικανό Υπουργό Εξωτερικών William Henry Seward ως μέρος της συνωμοσίας κατά του Αμερικανού προέδρου Λίνκολν. Τραυματίστηκε στη διάρκεια της Μάχης του Γκέτισμπεργκ και αργότερα υπηρέτησε στους Mosby's Rangers πριν συνεργαστεί με τη Συνομοσπονδιακή Μυστική Υπηρεσία στο Μέριλαντ. Ο Τζον Γουίλκς Μπουθ τον ένταξε στα σχέδια του σε μια συνωμοσία με στόχο την απαγωγή του Λίνκολν και εν συνεχεία την παράδοση του προέδρου στη Συνομοσπονδία. Αργότερα ο Μπουθ ματαίωσε το σχέδιο της απαγωγής και το άλλαξε σε σχέδιο δολοφονίας των Λίνκολν, Seward και του αντιπροέδρου Άντριου Τζόνσον, και ανέθεσε προσωπικά στον Πάουελ τη δολοφονία του Seward.